**Príloha č. 4 : Návrh Kúpnej zmluvy.**

**KÚPNA ZMLUVA**

uzatvorená podľa § 56 zákona o verejnom obstarávaní a § 409 a nasl. zákona č. 513/1991 Zb. Obchodný zákonník v znení neskorších predpisov

( ďalej len „ zmluva „ )

 **NÁVRH**

**Článok I**.

 **ZMLUVNÉ STRANY**

 **Kupujúci :****Štátna veterinárna a potravinová správa Slovenskej republiky**

 sídlo : Botanická 17, 842 13 Bratislava

 v zastúpení : Prof. MVDr. Jozef Bíreš, DrSc., ústredný riaditeľ

 IČO : 00156 426

 bankové spojenie: Štátna pokladnica

 číslo účtu : SK 26 8180 0000 0070 0034 9933.

( ďalej len „ kupujúci “ )

**a**

 **Predávajúci : .......................................................................**

 sídlo : .............................................................

 v zastúpení : ..................................................

 IČO : ..............................................................

 DIČ : ..............................................................

 bankové spojenie : .........................................

 číslo účtu : SK .................................................

 zápis v Obchodnom registri : ...................................................

( ďalej len „ predávajúci “ )

( spolu ďalej len „ zmluvné strany „ )

**Čl. II.**

**Predmet zmluvy**

1. Táto zmluva je výsledkom nadlimitnej verejnej súťaže na dodanie tovaru s použitím elektronickej aukcie podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

2. Predávajúci ako úspešný uchádzač predmetnej verejnej súťaže sa zaväzuje, že dodá **.... kus / kusov** osobného motorového vozidla / osobných motorových vozidiel **továrenskej** **značky** (model, označenie) **....................**

3.Podrobná technická špecifikácia a výbava osobného motorového vozidla /osobných motorových vozidiel(ďalej len „predmet zmluvy„), ktorú je predávajúci povinný dodať kupujúcemu v súlade s touto zmluvou je uvedená **v prílohe č. 2.**, ktorá tvorí neoddeliteľnú súčasť tejto zmluvy. Predávajúci sa zaväzuje dodať predmet zmluvy riadne, včas a v požadovanej kvalite.

4. Kupujúci sa zaväzuje predmet zmluvy prevziať a zaplatiť kúpnu cenu podľa čl. III. tejto zmluvy.

**Čl. III.**

**Kúpna cena**

1. Kúpna cena za dodanie predmetu zmluvy v rozsahu článku II. tejto zmluvy je zmluvnými stranami stanovená na základe cenovej ponuky predávajúceho, ktorú predložil vo verejnej súťaži s použitím elektronickej aukcie, **a to vo výške : ............................... EUR bez DPH (slovom .........................EUR bez DPH).**

2. Kúpna cena za celý predmet zmluvy je bližšie špecifikovaná **v prílohe č.1**, ktorá tvorí neoddeliteľnú súčasť tejto zmluvy.

3. V kúpnej cene sú započítané všetky náklady spojené s dodaním a dopravou predmetu zmluvy do miesta plnenia uvedeného v článku IV. bod 2. tejto zmluvy.

4. Kúpna cena je stanovená podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách.

5

**Čl. IV.**

**Čas, miesto plnenia a dodacie podmienky**

1. Predmet zmluvy uvedený v článku II. bude dodaný predávajúcim **do :**

 - **1. časť zákazky - dodanie osobného motorového vozidla do 6 mesiacov od nadobudnutia účinnosti kúpnej zmluvy;**

**- 2. časť zákazky - dodanie osobných motorových vozidiel do 6 mesiacov od nadobudnutia účinnosti kúpnej zmluvy.**

2. Miestom plnenia sa rozumie miesto dodania predmetu zmluvy. Dohodnutým miestom plnenia je : Štátna veterinárna a potravinová správa Slovenskej republiky, Botanická č. 17, Bratislava.

3. Záväzok dodania predmetu zmluvy je splnený odovzdaním a prevzatím celého predmetu zmluvy. Prevzatie predmetu zmluvy bude vykonané v mieste plnenia podľa bodu 3.2 tohto článku zmluvy na základe preberacieho, resp. odovzdávajúceho protokolu medzi predávajúcim a kupujúcim, prípadne povereným zástupcom zmluvnej strany. Protokol je neoddeliteľnou súčasťou tejto zmluvy.

4. Predávajúci oznámi kupujúcemu pripravenosť predmetu zmluvy k odovzdaniu – prebraniu a vyzve kupujúceho na jeho prevzatie telefonicky, elektronickou poštou alebo doporučeným listom.

5. Kupujúci si vyhradzuje právo neprevziať osobné motorové vozidlá poškodené alebo inak nekompletné a ktoré nespĺňajú určené technické vlastnosti.

**Čl. V.**

**Povinnosti zmluvných strán**

1. Predávajúci je povinný odovzdať kupujúcemu celý predmet zmluvy na základe vopred uskutočnenej výzvy podľa článku IV. bod 4. tejto zmluvy, v dohodnutom vyhotovení a s príslušnými dokladmi.

2. Kupujúci sa zaväzuje prevziať predmet zmluvy v lehote najneskôr do 5 pracovných dní odo dňa, kedy bol na prevzatie predávajúcim vyzvaný a uhradiť predávajúcemu kúpnu cenu za predmet zmluvy po jeho riadnom dodaní v lehote podľa článku VII. bodu 2. tejto zmluvy.

3. V prípade, ak sa predávajúci zapisuje do registra partnerov verejného sektora v zmysle zákona o registri partnerov verejného sektora (ďalej len „register), zaväzuje sa, že bude v registri zapísaný aspoň počas doby trvania tohto zmluvného vzťahu. Predávajúci sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis predávajúceho do registra v zmysle zákona o registri partnerov verejného sektora vyžaduje.

4. Predávajúci je povinný oznámiť kupujúcemu všetky zmeny, ktoré budú v registri vo vzťahu k nemu vykonané, a to do 5 dní, odkedy k zápisu zmeny do registra došlo.

**Čl. VI.**

**Záruka**

1. Predávajúci sa zaručuje, že predmet zmluvy je prvotriedneho vyhotovenia z prvotriednych materiálov.

2. Predávajúci zaručuje vykonávanie bezplatného záručného servisu vo vlastných servisných opravovniach alebo autorizovaných opravovniach na území Slovenskej republiky.

3. Záručná doba začína plynúť dňom odovzdania - prevzatia predmetu tejto zmluvy kupujúcemu. Ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť, a to bez úhrady najneskôr do 30 dní od doručenia písomnej reklamácie predávajúcemu.

4. Predávajúci nenesie žiadnu zodpovednosť za vady, ktoré boli spôsobené neodbornou obsluhou a údržbou, resp. používaním v rozpore s obvyklým spôsobom užívania predmetu zmluvy.

**Čl. VII.**

**Platobné podmienky**

1. Kúpnu cenu určenú podľa článku II. tejto zmluvy zaplatí kupujúci po pridelení finančných prostriedkov od Ministerstva pôdohospodárstva a rozvoja vidieka SR a po kompletnom dodaní predmetu zmluvy, na základe preberacieho a odovzdávajúceho protokolu podpísaného obidvoma zmluvnými stranami alebo ich oprávnenými zástupcami, na základe faktúry vystavenej predávajúcim prevodným príkazom na bankový účet predávajúceho uvedený v záhlaví tejto zmluvy.

2. Lehota splatnosti kúpnej ceny uvedenej na faktúre je do 21 dní odo dňa jej riadneho doručenia kupujúcemu. Vlastná platba sa zrealizuje prostredníctvom finančného ústavu kupujúceho, bez poskytnutia preddavku.

3. Faktúra vystavená predávajúcim musí mať všetky náležitosti daňového dokladu. V opačnom prípade

je kupujúci oprávnený faktúru predávajúcemu vrátiť na opravu. Lehota splatnosti opravenej faktúry začne v takom prípade plynúť až dňom jej riadneho doručenia kupujúcemu.

**Čl. VIII.**

**Zmluvné pokuty**

1. Ak sa predávajúci dostane do omeškania s dodaním predmetu zmluvy, kupujúci je oprávnený žiadať od predávajúceho, aby mu predávajúci zaplatil zmluvnú pokutu vo výške 0,05 % z celkovej kúpnej ceny predmetu zmluvy, z ktorého dodaním je predávajúci v omeškaní za každý začatý deň omeškania.

2. Ak sa kupujúci dostane do omeškania so zaplatením kúpnej ceny predmetu zmluvy, vznikne predávajúcemu nárok, aby mu kupujúci zaplatil úrok z omeškania vo výške 0,05 % z dlžnej sumy, a to za každý začatý deň omeškania.

**Čl. IX.**

**Vyššia moc**

1. Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného

a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy, napr. vojna, mobilizácia, živelné pohromy a pod.

1. Ak sa splnenie tejto zmluvy stane nemožným do troch mesiacov od vyskytnutia sa vyššej moci, zmluvná

strana, ktorá sa bude chcieť odvolať na predmetnú udalosť, požiada druhú zmluvnú stranu o úpravu zmluvy vo vzťahu k predmetu, cene a času plnenia. Pokiaľ nepríde k dohode, má zmluvná strana, ktorá sa na prípad vyššej moci odvolala, právo odstúpiť od zmluvy.

3. V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, až do doby nevyhnutnej na nápravu následkov spôsobených vyššou mocou. Pri nesplnení zmluvnej povinnosti dotknutej vyššou mocou, ktorá spôsobí omeškanie druhej zmluvnej strany, táto taktiež nie je v omeškaní.

**Čl. X.**

**Nadobudnutie vlastníckeho práva, nebezpečenstvo škody**

1. Vlastnícke právo k predmetu zmluvy prechádza na kupujúceho dňom úplného zaplatenia jeho kúpnej ceny predávajúcemu, najskôr však dňom prevzatia predmetu zmluvy.

2. Nebezpečenstvo škody na predmete zmluvy a tiež škody spôsobenej predmetom zmluvy (vrátane úrazu) prechádza na kupujúceho dňom prevzatia predmetu zmluvy kupujúcim. Ak však kupujúci neprevezme predmet zmluvy včas alebo odmietne jeho prevzatie bez platného právneho dôvodu, prechádza toto nebezpečenstvo na kupujúceho už v čase, keď mu predávajúci umožní s predmetom zmluvy nakladať.

**Čl. XI.**

**Doba trvania zmluvy a jej zánik**

1. Kupujúci je oprávnený okamžite odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje nedodanie celého predmetu zmluvy podľa zmluvne dohodnutých podmienok kupujúcemu.

2. V prípade vzniku vád na dodanom predmete zmluvy je kupujúci oprávnený odstúpiť od tejto zmluvy a predávajúci je povinný uhradiť kupujúcemu škodu vzniknutú z titulu plnenia predmetu zmluvy s vadami.

3. Predávajúci je oprávnený odstúpiť od zmluvy, keď kupujúci nezaplatí zmluvnú cenu do 30 dní po uplynutí splatnosti faktúry.

4. Táto zmluva sa uzatvára na dobu dvoch rokov od nadobudnutia jej účinnosti. Táto zmluva zaniká okrem uplynutia doby, na ktorú bola uzavretá aj písomnou dohodou zmluvných strán.

**Čl. XII.**

**Subdodávky**

1. Ak má predávajúci v úmysle zadať plnenie, ktoré je predmetom tejto zmluvy, subdodávateľom, môže tak urobiť

iba s predchádzajúcim písomným súhlasom kupujúceho, ktorý takýto bez závažného a opodstatneného dôvodu

neodoprie. V takomto prípade predávajúci zodpovedá rovnako akoby zmluvu plnil sám.

2. V prílohe č. 3 tejto zmluvy sú uvedené údaje o všetkých známych subdodávateľoch predávajúceho, ktorí sú

známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a

priezvisko, adresa pobytu, dátum narodenia.

3. Predávajúci je oprávnený zmeniť subdodávateľa iba s predchádzajúcim písomným súhlasom kupujúceho.

Predávajúci je povinný kupujúcemu oznámiť akúkoľvek zmenu údajov u subdodávateľov, uvedených v prílohe č. 3

tejto zmluvy, a to bezodkladne.

4. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia

vykonanej/vykonaného na základe zmluvy o subdodávke.

5. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného

sektora vo vzťahu k subdodávateľom predávajúceho v zmysle zákona č. 315/2016 Z. z. o registri partnerov

verejného sektora.

**Čl. XIII.**

**Záverečné ustanovenia**

1. Zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia v súlade so zákonom č. 40/1964 Zb. Občiansky zákonník v znení neskorších predpisov. Zmluvné strany vyslovene súhlasia so zverejnením zmluvy v centrálnom registri zmlúv vedenom na Úrade vlády SR.

2. Právne vzťahy touto zmluvou neupravené sa riadia príslušnými ustanoveniami Obchodného zákonníka v platnom znení. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci.

3. Akékoľvek zmeny a doplnky tejto kúpnej zmluvy môžu byť vykonané len formou písomných dodatkov k zmluve, podpísaných oprávnenými zástupcami obidvoch zmluvných strán.

4. Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú stranu bezodkladne informovať. Ak zmluvné strany nesplnia svoju oznamovaciu povinnosť, má za to, že platia posledné známe identifikačné údaje.

5. Zmluvné strany týmto vyhlasujú, že si zmluvu prečítali, jej obsahu porozumeli, na znak čoho ju potvrdzujú svojimi podpismi.

6. Kúpna zmluva je vyhotovená v štyroch originálnych rovnopisoch, po dvoch pre každú zmluvnú stranu.

Príloha č. 1 : Cenová špecifikácia zmluvnej ceny (vypracuje predávajúci).

Príloha č. 2 : Technická špecifikácia predmetu zmluvy (vypracuje predávajúci).

Príloha č. 3 : Zoznam subdodávateľov (vypracuje predávajúci).

 **Za kupujúceho : Za predávajúceho :**

.................................................... ...............................................................

**Prof. MVDr. Jozef Bíreš, DrSc. ............................................**

 **ústredný riaditeľ**

V Bratislave, dňa ..............

|  |
| --- |
|  |
|  |